Presidentët Bush dhe Hu Gjin Tao premtojnë bashkëpunim
Presidenti Bush tha se udhëheqësit kinezë mundë të ndihmojnë që vendi i tyre të bëhet një shtet modern, i begatë dhe i besueshëm.
Presidenti Bush dhe Presidenti i Kinës Hu Gjin Tao u zotuan të bashkëpunojnë për një sërë çështjesh, përfshirë përmirësimin e disbalancës tregëtare. Dy udhëheqësit u takuan sot në Pekin. Në një konferencë të përbashkët shtypi, presidenti kinez tha se Kina do të marrë masa për të pakësuar sufiçitin tregëtar dhe do të shtojë përpjekjet për respektimin e të drejtave të autorit. Presidenti Bush i bëri thirrje Kinës për të lejuar më shumë liri politike e fetare për banorët. Nga ana e tij Presidenti kinez, Hu Jintao, tha se Kina aktualisht gëzon liritë e demokracisë. Ai premtoi ndërmarrjen e hapave për zgjidhjen e fërkimeve ekonomike, dhe tha se të dy presidentët kërkojnë një rrugëdalje ku përfitimi të jetë i ndërsjellë. Dy udhëheqësit i pranuan diferencat por theksuan çështjte ku mund të bashkëpunojnë, nga parandalimi dhe futja nën kontroll e gripit të shpendëve deri tek përpjekjet për të bindur Korenë e Veriut të heqë dorë nga ambiciet bërthamore. tha presidenti Bush ndërkohë që falendori Kinën si vend mikpritës i bisedimeve gjashtëpalëshe rreth armëve bërthamore të Koresë së Veriut. Presidenti Bush e ftoi homologun kinez për të vizituar Amerikën vitin që vjen. Vizita që ishte planifikuar për muajin shtator u shty si rezultat i uraganit Katrina. Kjo është vizita e tretë e Presidentit Bush në Kinë që nga ardhja e tij në postin e presidentit. ***